Vojtech Kováč (dôstojník)

Vojtech Kováč (* 21. február 1900, Zvolen – † 20. september 1983, Bratislava) bol slovenský generál stavebnej služby, účastník SNP. V ňom pôsobil ako veliteľ opevňovacích prác 1. čs. armády na Slovensku. Začiatkom januára 1950 bol z armády prepustený a bola mu odobratá hodnosť. V rokoch 1950–1951 bol neoprávnene väznený na Mírove. Po vykonštruovanom obvinení z velezrady bol uväznený aj v rokoch 1958–1961. Po diagnóze rakoviny mu bola odstránená polovica pľúc. Právne a vojensky rehabilitovaný bol až v roku 1968. V roku 1991 mu bola posmrtne priznaná hodnosť generálmajora vo výslužbe.

Referencie 

Slovenské vojenské osobnosti
Osobnosti SNP
Slovenskí generáli
Politicky prenasledovaní v Česko-Slovensku
Slovenskí organizátori partizánskeho boja